Lunderskov: Torsdag eftermiddag ved klokken 15.00 brød en bil i brand, da den kom kørende ad Esbjergmotorvejen mod Kolding mellem afkørslerne til Lunderskov og Lunderskov Ø.

Ifølge vagtchef Jørn Lindhardt er bilen brudt i brand mere eller mindre af sig selv.

- Det er en bil, der er kommet kørende, og så begyndte den at brænde. Det ser man engang i mellem, siger han.

Brand- og redningsmandskab var ifølge Vejdirektoratet på stedet, og det højre spor var på et tidspunkt spærret, men er nu åbnet igen.